open-index/open-wikipedia-markdown huggingface dataset:
Jääkiekon SM-sarjakausi 1940–1941

**Vuoden 1941 jääkiekon SM-sarja** voitiin taas pelata, edellisen kauden jäädessä pelaamatta talvisodan takia. Sarja pelattiin yksinkertaisena kahdeksan joukkueen sarjana, ja sarjan voittaja voitti mestaruuden. Sarjan ottelutahti oli tiivis, sarja alkoi 1. tammikuuta ja sarja päättyi 2. helmikuuta. Hallitseva mestari KIF uusi mestaruutensa. Kiffenin riveissä pelasi eräs ensimmäisistä SM-sarjassa pelanneista ulkomaalaisista, unkarilainen László Róna.

## Sarjataulukko

**KIF** voitti Suomen mestaruuden 1941.

## KIF:n mestarijoukkue
Max Broman (m.v.), Tor-Erik Hedman, Kurt Karlsson, Edmund Sjöberg, Ladislaus Rona, Holger Granström, Carl-Magnus Brander, Gunnar Westerholm, Klaus Hagström ja Oleg Bogomoloff.

## Pistepörssi

O=ottelut, M=maalit, S=syötöt, P=pisteer, RM=rangaistusminuutit.

## Lähteet
ORP Czajka

**ORP Czajka** on ollut kolmen Puolan merivoimissa palvelleen aluksen nimenä:
*ORP Czajka (1921), FM-luokan miinanraivaaja
*ORP Czajka (1935), Jaskółka-luokan miinanraivaaja
*ORP Czajka (1967), 206F-luokan miinanraivaaja
Serapis

**Serapis** () eli **Sarapis** (, alkuperäinen muoto) oli alkuaan hedelmällisyyden jumala, sittemmin kuoleman ja sairauden jumala, jolta pyydettiin myös terveyttä. Alun perin Serapista palvottiin Vähän-Aasian Sinopessa. Tacituksen ja Plutarkhoksen mukaan Ptolemaios I vei Serapiksen palvonnan muinaiseen Egyptiin. Hän pyrki poliittisista syistä tekemään Serapiksesta valtionjumalan ja tarjosi Serapis-kulttia myös kreikkalaisille. Egyptiläiset eivät ottaneet Serapista valtionjumalakseen, vaan samaistivat sen omaan Osiris-Apis-jumalaansa eli kuoltuaan Osiriksena palvottuun Apis-härkään. Näin Serapiksesta tuli manalan ja kuoleman jumala. Kreikkalaiset antoivat Serapikselle Zeuksen ja Haadeen piirteitä. Kuvissa Serapiksella on Zeuksen kasvonpiirteet, pitkä puku ja päässä modius eli tähkillä koristettu jyvämitta.

## Lähteet

## Aiheesta muualla
Vickers Vigilant

**Vickers Vigilant** oli brittiläinen panssarintorjuntaohjus. Se kehitettiin vuonna 1956 ja sen valmistaja oli silloinen Vickers-Armstrong. Nimi on muodostettu sanoista **''VI**sually **G**uided **I**nfantry **L**ight **AN**ti-**T**ank missile.'' Vigilant oli lankaohjattu, alle äänennopeuden lentävä kevyt jalkaväen panssarintorjunta-ase.

## Tausta
Ohjuksen kehitys aloitettiin yksityisenä yrityksenä Vickers-Armstrongilla 1956, vaikka virallinen kiinnostus panssarintorjuntaohjukseen oli vähäistä lukuun ottamatta osittain epäonnistunutta australialaisjohtoista Malkara-projektia. Ohjuksesta tuli toimiva mutta tehtävään tarpeettoman suurikokoinen ja raskas, jotta sitä olisi voitu käyttää ja kuljettaa jalkaisin.

Vickersin kehitystyön tarkoitus oli pitää suunnitteluryhmä koossa maan hallituksen peruttua projektit ryhmän jo ehdottamille ohjustyypeille. Ohjuksen nimi oli aluksi V.891 Ensimmäinen laukaisu tehtiin 1958. Ohjus oli kompakti ja ominaisuuksiltaan niin vakuuttava, että tuotanto aloitettiin. Ohjus oli ohjattavuudeltaan helppo ja siten aseena tehokkaampi kuin aikalaisensa SS.11
Ohjus oli yhden taistelijan kannettavissa sekä laitettavissa ampumakuntoon. Esimerkiksi virtalähteenä toimiva paristo mahtui ampujan taskuun.

## Käyttötapa
Ohjuksen laukaisualusta sijoitettiin vihollisen oletettuun tulosuuntaan ja siihen kaapelilla yhdistetty komento-osa sivuun tuliasemaan, enimmäisetäisyys oli 70 metriä

Ampujan laukaistessa ohjuksen sen gyroskoopin hyrrät käynnistyivät ruutipanoksella. Ohjus asettui suoralle lentoradalle muutaman metrin korkeuteen maasta, jossa hyrrät pitivät lentosuunnan ja korkeuden korjaten automaattisesti esim. tuulen vaikutuksen.

Ampujan liikuttaessa ohjaussauvaa tähtäysristikon pitämiseksi maalissa, ohjus korjasi lentorataansa langan välittämien komentojen mukaisesti. Radan korjauksen jälkeen ohjus palasi hyrräohjauksella suoraan lentoon.
Menetelmästä käytetään nimitystä nopeusohjaus. Ohjuksen seurantaa helpotti valopanos.

Ohjus saavutti enimmäistorjuntaetäisyytensä 1&nbsp;375 metriä 12,5 sekunnissa. Sen ontelokärki läpäisi 576 mm panssaria.

Erillinen valintakytkin mahdollisti kuuden ohjuksen hallinnan. Komento-osa oli varustettu kahdella pistoolimallisella kahvalla, joista etummainen oli varustettu liipasimella ja takimmainen toimi ohjaussauvana jolla ohjus tähdättiin maaliin. 

## Tekniset tiedot
*Pituus: 1,07 m
*Halkaisija: 120 mm
*Paino: 14 kg
*Nopeus: 155,6 m/s
*Moottori: kiinteän polttoaineen rakettimoottori, valmistaja I.C.I.
*Taistelukärki: ontelo, 6 kg räjähdysainetta
*Torjuntaulottuvuus: 200–1375 m

## Käyttäjävaltiot
* 
* 
* 
* 
* 
* 
* 
* 

## Lähteet
* 
* 
### Viitteet
Magnaatti

**Magnaatti** (keskiajan  < lat. *magnus,* suuri) tarkoittaa yleisessä merkityksessä mahtimiestä, vaikutusvaltaista henkilöä. Käytetään esimerkiksi nimitystä teollisuusmagnaatti. Entisajan Unkarissa magnaateiksi nimitettiin huomattavien aatelissukujen päämiehiä, jotka muodostivat 1918 lakkautetun valtiopäivien ensimmäisen kamarin eli ylähuoneen niin sanotun magnaattipöydän. Puolan historiassa magnaateiksi kutsuttiin valtaneuvoston ja ylhäisaatelin jäseniä sekä feodaaliyhteiskunnan aikana hallitsevan yläluokan jäseniä.

## Katso myös
* Aristokratia
* Ylimystö

## Lähteet
The Sin War

**The Sin War** on puolalaisen death metal -yhtye Dies Iraen toinen studioalbumi, joka on julkaistu vuonna 2002.

## Kappaleet
#
#
#
#
#
#
#
#
#
#

## Kokoonpano
*Novy – bassokitara, laulu
*Mauser – kitara
*Hiro – kitara
*Docent – rummut

## Arvostelut
* Imperiumi: 6/10

## Lähteet

## Aiheesta muualla
* 
*
Thomas Hill (taidemaalari)

**Thomas Hill** (1829–1908) oli Birminghamissa Englannissa syntynyt taidemaalari, joka 15 vuotta täytettyään muutti Massachusettsiin Yhdysvaltoihin. Hill tuli tunnetuksi Yosemiten ja White Mountainsin alueella tehdyistä maalauksistaan.

Toimittuaan huonekalujen koristeita tekevässä yrityksessä oppipoikana Hill teki rohkean päätöksen ja alkoi opiskella taidetta. Hän osallistui Pennsylvania Academy of the Fine Arts -koulun iltakursseille Philadelphiassa ja työskenteli taidemaalari Peter F. Rothermelin oppilaana. Vuonna 1856 hän avasi oman studion Bostonissa. Saman vuosikymmenen lopulla Hill palasi huonekaluyritykseen töihin, mutta ei kuitenkaan jättänyt taidemaalausta.

Opiskeluaikanaan Hill matkusti White Mountains -nimellä tunnetulle alueelle Appalakkien vuoristossa. Yksi hänen siellä maalaamistaan töistä on *Talvinen Mount Lafyette*. Bostonin ja New Yorkin tuntumassa oleva seutu oli suosittua sekä retkeilijöiden että taiteilijoiden keskuudessa, ja Hill palasi sinne useasti. Ensimmäisellä retkellään 1854 hän luonnostelikin maisemia paikkaa suosineiden Hudson River -koulukunnan jäsenten seurassa. Myöhemminkin Hillillä oli löyhiä yhteyksiä Hudson Riverin koulukuntaan.

Hill omaksui tuolloin ulkoilmamaalauksen periaatteet, ja käytti paikan päällä tehtyjä maalauksia suurempien ateljeessa tehtyjen töiden pohjana, kuten Hudson River -koulukunnan piirissä oli tapana.

Hän vieraili Euroopassa ja kiersi seuraavan vuosikymmenen ajan eri puolilla Yhdysvaltoja etsien maalausten aiheiksi kiehtovia paikkoja ja tapahtumia. Kalifornian-matkallaan vuonna 1861 Hill löysi taiteensa lopullisen aihepiirin ja keskittyi maalauksissaan villiin länteen ja sen maisemiin, joista hän tuli tunnetuksi.

Hill kävi ensimmäisen kerran Yosemitessa vuonna 1865. Hän palasi sinne useita kertoja ja maalasi sen näkymistä useita tunnetuimmista maalauksistaan.

## Lähteet
Hugo van der Goes

**Hugo van der Goes** (n. 1440 Gent – 1482 Bryssel) oli flaamilainen taidemaalari, jonka valon- ja värinkäsittelyssä oli uutta ilmettä ja sisäistä lämpöä. Hugo van der Goesia pidetään mystisempänä ja dramaattisempana kuin muita saman ajan flaamilaisen taiteen mestareista.

Goesin pääteos on Firenzessä sijaitseva kolmiosainen *Portinari*-alttari (1473–1476). Sen keskuskuvalla *Paimenten kumarrus* oli suuri vaikutus italialaiseen renessanssitaiteeseen.
Sivuosissa on kuvattu lahjoittaja Tommaso Portinari omaisineen ja suojeluspyhimyksineen. Vaikutuksen tekivät etenkin maalauksen vapaa sommittelu, ilmeikkyys, värimaailma, tarkkuus yksityiskohdissa ja rohkea realististisuus varsinkin paimenten kuvauksessa.
Myös Goesin alttaritaulujen psykologisella henkilökuvauksella oli vaikutusta myöhempään taiteeseen.

Paljon flaamilaista taidetta vietiin 1470- ja 1480-luvuilla eri puolille Eurooppaa. Sitä arvostettiin myös Italiassa, joskin 1400-luvun loppupuolella vaikutteiden suunta alkoi kääntyä toiseen suuntaan.

Goesin muita tunnettuja töitä ovat diptyykki *Syntiinlankeemus* ja *Kristusta itketään*, *Kuninkaitten kumarrus* eli *Monforten alttari* 1470 ja *Marian kuolema*

Goes sai mestarin arvon Gentissä vuonna 1467. Hän siirtyi vuonna 1478 loppuiäkseen luostariin.

## Lähteet

## Aiheesta muualla

* 
* Eräs alankomaalaisen taiteen mestariteos, Helsingin Sanomat Viikkoliite, 22.12.1929, nro 51, s. 1, Kansalliskirjaston digitaaliset aineistot


Tiedosto:Hugo van der Goes - The Adoration of the Kings (Monforte Altar) - Google Art Project.jpg|*Kuninkaitten kumarrus* eli *Monforten alttari* 1470.
Tiedosto:Hugo van der Goes - Hl. Anna Selbdritt mit einem franziskanischen Stifter.jpeg|*[[Pyhä Anna kolmantena]] ja fransiskaaniperustaja*, 1475.
Tiedosto:Hugo van der Goes - Vienna Diptych.jpg|*Wienin diptyykki*, noin 1475.
Tiedosto:Hugo van der goes portinari triptych central shepherds.jpg|Paimenet, yksityiskohta *Portinari-alttarin* keskuskuvasta, 1476–1479.
Tiedosto:Hugo van der goes portinari triptych central angels below right 2.jpg|Yksityiskohta *Portinari-alttarin* keskuskuvasta, 1476–1479.
Tiedosto:Hugo van der Goes 010.jpg|*Marian kuolema*, noin 1480.
Tiedosto:Hugo van der Goes 002.jpg|*Paimenten kumarrus*, 1480, Gemäldegalerie Berliini.
Sculpture of Stone

**Sculpture of Stone** on puolalaisen death metal -yhtye Dies Iraen kolmas studioalbumi, joka on julkaistu vuonna 2004.

## Kappaleet
#
#
#
#
#
#
#
#
#

## Kokoonpano
* Novy – bassokitara, laulu
* Mauser – kitara
* Hiro – kitara
* Docent – rummut

## Arvostelut
* Imperiumi: 8/10

## Lähteet

## Aiheesta muualla
* 
*
Steerinen este

**Steerinen este** eli **steerinen vaikutus** on atomien ja atomiryhmien koosta aiheutuva kemiallisen reaktion nopeutta alentava tekijä. Steerinen este johtuu repulsiovoimista molekyyliorbitaalien elektronien välillä. Molekyylin geometriasta johtuva steerinen este kohottaa reaktion tapahtumiseen tarvittavan aktivoitumisenergian määrää, minkä vuoksi reaktio tapahtuu hitaammin tai ei ollenkaan. Steerinen este on suuri varsinkin silloin, jos yhdiste sisältää useita kookkaita atomiryhmiä.

## Vaikutukset reaktiivisuuteen
Steerinen este vaikuttaa molekyylien reaktiivisuuteen. Tämä tulee esiin esimerkiksi aldehydien ja ketonien kyvyssä reagoida nukleofiilisella substituutioreaktiolla. Nukleofiili hyökkää karbonyyliryhmän hiiliatomiin. Aldehydi, jossa tähän hiileen on kiinnittynyt hiilivetyryhmän lisäksi vain pieni vetyatomi reagoi herkemmin, koska sen steerinen este on pienempi kuin ketonilla, jossa karbonyyliryhmän hiiliatomiin kiinnittyneet hiilivetyketjut aiheuttavat steeristä estettä. Tämän vuoksi reaktiossa syntyvä välituote on jännittynyt ja heikommin pysyvä.

## Lähteet
Vesa Salo

**Vesa Salo** (s. 17. huhtikuuta 1965 Rauma) on suomalainen entinen jääkiekkopuolustaja, joka pelasi SM-liigassa yhteensä 686 runkosarjaottelua tehoin 95+267=362. Jäähyminuutteja hän keräsi 703. Urallaan isokokoinen Salo pelasi myös Ruotsissa ja Saksassa. Hän on SM-liigan kaikkien aikojen kuudenneksi tehokkain puolustaja.
## Ura
Salo oli Rauman Lukon kasvatti. Hän debytoi SM-liigassa kaudella 1982–1983, jolloin Salo teki 36 ottelussa tehot 2+9=11. Lukko kuitenkin putosi seuraavaksi kaudeksi I-divisioonaan. New York Rangers varasi hänet 49. pelaajana , muttei Salo ikinä pelannut Pohjois-Amerikassa. Lukon aika I-divisioonassa kesti vain yhden kauden ja Salo oli nostamassa joukkuetta takaisin SM-liigaan keväällä 1984. Kaudella 1984–1985 hän teki läpimurtonsa SM-liigassa tehoilla 13+8=21, jolloin Salo oli joukkueensa tehokkain puolustaja. Hän oli sitä myös kaudella 1985–1986 Salon tehdessä tehot 4+22=26.

Kaudeksi 1987–1988 Salo siirtyi Tampereen Ilvekseen. Kauden jälkeen hän jatkoi myös seuraavat neljä kautta Tampereella Tapparan riveissä. Salo voitti keväällä 1990 SM-pronssia, joka jäi hänen uransa ainoaksi SM-mitalikseen pitkästä 16 kauden urastaan huolimatta. Vuodet 1992–1994 Salo pelasi Kalevan Pallon riveissä. Hän oli molempina kausina joukkueen tehokkain puolustaja. Kaudella 1993–1994 Salo teki tehoilla 11+27=38 yhden kauden piste-ennätyksensä. Hän oli KalPan sisäisen pistepörssin kolmas Sami Kapasen ja Pekka Tirkkosen jälkeen. SM-liigan puolustajien pistepörssissä Salo oli toinen TPS:n Petteri Nummelinin kanssa. Kaudeksi 1994–1995 hän palasi Lukkoon.

Salo siirtyi kaudeksi 1995–1996 Ruotsiin ja Elitserien-joukkue HV71:een. Hän oli tehoilla 7+17=24 joukkueen tehokkain puolustaja. Kauden 1996–1997 Salo pelasi saksalaisessa EV Landshutissa, DEL:ssä. Hän palasi kaudeksi 1997–1998 SM-liigaan ja siirtyi Porin Ässiin. Salo teki siellä ensimmäisellä kaudellaan tehot 9+27=36, joilla hän sijoittui puolustajien pistepörssissä toiseksi Ilveksen Allan Measuresin jälkeen. Salo edusti Ässiä kevääseen 2001 saakka. Hän pelasi sen jälkeen kauden 2001–2002 Ruotsin toiseksi korkeimmalla sarjatasolla HockeyAllsvenskanissa Tingsryds AIF:n joukkueessa ja lopetti uransa kevääseen 2002.
### Maajoukkue

Salo kuului nuorena ikäkausimaajoukkueiden vakionimiin. Hän pelasi alle 20-vuotiaiden MM-kilpailuissa vuosina 1984 ja 1985. Salo voitti vuonna 1984 hopeaa ja vuoden 1985 turnauksessa hänet valittiin parhaaksi puolustajaksi.

Vuonna 1983 Salo pelasi alle 18-vuotiaiden EM-kilpailuissa voittaen hopeaa.
### Pelaajauran jälkeen
Salo on toiminut kaudesta 2009–2010 II-divisioonajoukkue HC Nokian päävalmentajana.
## Tilastot

## Lähteet
*
*
*

### Viitteet
The Art of an Endless Creation

**The Art of an Endless Creation** on puolalaisen death metal -yhtye Dies Iraen CD+DVD digipak, joka on julkaistu vuonna 2009. Julkaisuun sisältyy myös yhtyeen viimeisin albumi Sculpture of Stone sekä vuoden 1994 demo Fear of God.

DVD on julkaistu levymerkillä Metal Mind Records.

## Kappalelista
**Sculpture of Stone**
#
#
#
#
#
#
#
#
#

**Konsertti, Metalmania 2005, DVD**
#Intro / Beyond All Dimensions
#The Hunger
#Comrade of Death
#Incarnation of Evil
#The Art of an Endless Creation
#Zohak
#Infinity
#The Truth

**Videot**
#Lion of Knowledge (musiikkivideo)
#The Art of an Endless Creation (musiikkivideo)
#Live bootleg (Empire Invasion Tour 2004)

**Bonus audio**
*"Die of Satan"
* **Fear of God (1994, demo)**
#"Intro - Evil" - 01:41	
#"Unheavenly Salvation" - 03:23	
#"Fear of God" - 02:45	
#"Dies Irae - Part I" - 01:52	
#"Blasphemous Words" - 06:08	
#"Dies Irae - Part II" - 02:45
* "Internal Sin War"

**Ekstrat**
*Kuvagalleria
*Biografia
*Diskografia
*Väritaustakuvat
*Linkit

## Kokoonpano
* Mauser – laulu (Fear of God, demo 1994), kitara
* Novy – bassokitara, laulu
* Jacek Hiro – kitara
* Docent – rummut
* Vitek – rummut Live bootleg (Empire Invasion Tour 2004)

## Arvostelut
* Imperiumi: 5½/10

## Lähteet

## Aiheesta muualla
* 
*
Never Back Down

**Never Back Down** on vuonna 2008 ensi-iltansa saanut yhdysvaltalainen nuortenelokuva, jonka pääosia näyttelevät Sean Faris, Amber Heard, Cam Gigandet ja Djimon Hounsou. Elokuvan on ohjannut Jeff Wadlow. Se kertoo Floridaan muuttaneesta nuoresta, joka päätyy opettelemaan vapaaottelua päihittääkseen hänet silmätikukseen poimineen koulunsa hallitsevan mestarin.
Alexander Keiller

**Alexander Keiller** (1. heinäkuuta 1804 Dundee – 27. maaliskuuta 1874 Göteborg) oli brittiläis-ruotsalainen teollisuus- ja liikemies. 

Keiller syntyi Dundeessa Skotlannissa ja tuli vuonna 1825 Göteborgiin hoitamaan perheen puutavarakauppaa Ruotsissa. Kolme vuotta myöhemmin hän aloitti tehtaan William Gibsonin kanssa. Tämä suljettiin 1839, ja sen sijaan Keiller perusti vuonna 1841 mekaanisen verstaan Göteborgiin. Vuonna 1867 siitä tuli osakeyhtiö, Göteborgs Mekaniska Verkstads AB, ja vuoden myöhemmin hän vetäytyi kokonaan pois kaupanteosta. 

Alexander Keiller meni vuonna 1830 naimisiin Marie Louise Wijkin kanssa. Hänen poikansa oli James Keiller, joka antoi alueen Göteborgissa kaupungille vuonna 1906. Tänne perustettiin Keillers park.

## Aiheesta muualla
Andreas Lindblom

**Andreas Adolf Fredrik Lindblom** (8. helmikuuta 1889 Askeby, Itä-Götanmaa – 22. maaliskuuta 1977) oli taidehistorian professori Tukholman korkeakoulussa ja tämän jälkeen Nordiska museetin ja Skansenin päällikkö.

Lindblom oli kirkkoherra Christian Fredrik Lindblomin ja Anna Sehmannin poika. Hän oli nuorin kymmenestä sisaruksesta. Yksi veljeksistä, Johannes Lindblom, oli teologi ja rehtori Lundin yliopistossa. Hän oli jäsen Samfundet Nordens Frihetissä 1940–1945.

## Teokset
* *La peinture gotique en Suède et en Norvège* (1916)
* *Medeltida vävnader och broderier i Sverige* (2 osaa, 1928-29)

## Lähteet
**Sveriges dödbok 1947–2006, (CD-rom), Sveriges Släktforskarförbund*
Pyöräily kesäolympialaisissa 1996

**[[Kesäolympialaiset 1996|Vuoden 1996 kesäolympialaisten]] [[pyöräily]]** järjestettiin 21. heinäkuuta &ndash; 5. elokuuta 1992 Georgiassa, Yhdysvalloissa. Maantiepyöräily järjestettiin Atlantassa, ratapyöräily Stone Mountainilla, Georgiassa ja maastopyöräily Georgia International Horse Parkissa, Conyersissä. Tämä oli 23. kerta kun laji oli mukana olympialaisten ohjelmassa. Mukana oli 477 osanottajaa 68 eri maasta. Tapahtumia oli 14.

## Mitalistit
### Miehet
#### Ratapyöräily

#### Maantiepyöräily

#### Maastopyöräily

### Naiset
#### Ratapyöräily

#### Maantiepyöräily

#### Maastopyöräily

## Mitalitaulukko

## Lähteet
*Cycling at the 1996 Atlanta Summer Games
Jaana Oravisto

**Jaana Maaria Oravisto** (s. 14. toukokuuta 1955 Helsinki) on suomalainen näyttelijä. Koulutukseltaan hän on teatteritaiteen maisteri.

## Ura
Oravisto ääninäytteli Lumikki ja seitsemän kääpiötä -elokuvan alkuperäisessä dubbauksessa (1982) Lumikin puhekohtaukset, lauluosuudet hoiti Johanna Nurmimaa.

Oravisto valmistui teatteritaiteen maisteriksi 1984. Hän on ollut kiinnitettynä Tampereen Työväen Teatterissa samasta vuodesta saakka. Hän on tehnyt töitä myös elokuvissa ja televisiossa.

## Yksityiselämä
Oravisto on Matti Oraviston ja Teija Sopasen tytär. Hän on ollut naimisissa näyttelijä Pentti Helinin kanssa vuodesta 1988. Heillä on kolme lasta.

## Lähteet

## Aiheesta muualla
* 
*
Antichrist

**Antichrist**, **Antikrist** tai **Antikristus** voi tarkoittaa ainakin seuraavia:

## Musiikissa
### Albumit
* *[[Antichrist (Akercocken albumi)]]*, 2007
* *[[The Antichrist (Destructionin albumi)]]*, 2001
* *[[The Antichrist (Diabolin albumi)]]*, 2006
* *[[Antichrist (Gorgorothin albumi)]]*, 1996
* *[[Antichrist Superstar]]*, Marilyn Mansonin albumi vuodelta 1996

### Kappaleet
* ”The Antichrist”, Slayerin kappale albumilta *[[Show No Mercy]]*
* ”Antikrist”, Dimmu Borgirin kappale albumilta *[[Stormblåst]]*

## Muut
* *[[Antichrist (elokuva)|Antichrist]]*, Lars von Trierin ohjaama elokuva vuodelta 2009.
* *[[Antikristus (kirja)|Antikristus]]*, Friedrich Nietzschen kirja

## Katso myös
* antikristos, kreikkalainen, armenialainen ja assyrialainen kansantanssi.
Sibiat

**Sibiat** (*Heterophasia*) eli aiemmalta nimeltään **pyrstötimalit** on timalien heimoon kuuluva varpuslintusuku. Sibioiden sukuun kuuluu BirdLife Suomen mukaan seitsemän lajia.

## Sibioihin kuuluvia lajeja
* Harakkasibia (*Heterophasia picaoides*)
* Harmaasibia (*Heterophasia gracilis*)
* Himalajansibia (*Heterophasia capistrata*)
* Mustapääsibia (*Heterophasia desgodinsi*)
* Mustavalkosibia (*Heterophasia melanoleuca*)
* Sinisibia (*Heterophasia pulchella*)
* Taiwaninsibia (*Heterophasia auricularis*)

## Lähteet
Afrikantimalit

**Afrikantimalit** (*Kupeornis*) on pyrstötimalien heimoon kuuluva varpuslintusuku. Afrikantimalien sukuun kuuluu BirdLife Suomen mukaan kolme lajia.

## Afrikantimaleihin kuuluvia lajeja
* Kamerunintimali (*Kupeornis gilberti*)
* Punakaulustimali (*Kupeornis rufocinctus*)
* Sieppotimali (*Kupeornis chapini*)

## Lähteet
Otto von Zweigbergk

**Otto Ferdinand von Zweigbergk** (23. toukokuuta 1863 Skölvene – 3. maaliskuuta 1935 Tukholma) oli ruotsalainen lehtimies ja poliitikko. 

Hänestä tuli filosofian kandidaatti Uppsalassa 1884. Vuonna 1890 hän aloitti uransa *[[Dagens Nyheter]]issä*. Hän myös toimi Aftonbladetissa ja Smålandissa ennen kuin hänestä tehtiin *Dagens Nyheterin* päätoimittaja. 

Jo opiskeluaikana hän kuului liberaaliseen järjestöön Verdandiin, missä oli myös Karl Staaff. Zweigbergk oli 1880-luvun etevin liberaalinen lehtimies Ruotsissa. Suomen sisällissodan aikana vuonna 1918 hän vastusti ruotsalaisia aktivisteja, joiden mielestä Ruotsin pitäisi viedä aseita valkoisille. Hänen eduskunnassa esittämänsä lausunto, että Ruotsilla oli Suomea kohtaan yhtä paljon velvollisuuksia kuin Portugalia ja Kiinaa, sai *[[Svenska Dagbladet]]in* journalistin Nils Ahnlundin räjähtämään. 

## Teokset
* *Tillståndet i Frankrike före revolutionen 1789*, Studentföreningen Verdandis småskrifter 13 (Albert Bonniers förlag 1889)
* *Den stora franska revolutionen*, Studentföreningen Verdandis småskrifter 22 (Albert Bonniers förlag 1890)
* *Studentföreningen Verdandi 1882-1892* (Föreningen Verdandis förlag 1892)
* *Politiska röntgenfotografier tagna af Amatör* (Stockholm 1896)
* *Svensk politik 1905-1929* (Albert Bonniers förlag 1929)
* *Ung på 80-talet, minnesanteckningar nedskrivna för min hustru* (skrivna 1914-1915, utg. postumt på Albert Bonniers förlag 1951)
* "Bakom spalterna", *Dagens Nyheters historia, del I. 1889-1921*, s. 13-71 (Albert Bonniers förlag 1952)

## Lähteet
Sonja O. kävi täällä

**Sonja O. kävi täällä** on suomalaisen Anja Snellmanin, silloisen Kaurasen, esikoisromaani vuodelta 1981. Se ilmestyi WSOY:n kustantamana. Teos voitti J. H. Erkon palkinnon vuonna 1981, ja sen päähenkilö Sonja O. oli ehdolla Satusuomalaiseksi.

Teos synnytti kohun ennen julkaisemistaan, sillä se kuvasi seksuaalisuutta räväkästi ja päähenkilö Sonja O. ei täyttänyt naiselle asetettuja oletuksia. Romaani sai lukijoilta vaihtelevan vastaanoton.

## Lähteet
Patrick Khatami

**Patrick Khatami** (s. 1977 Berliini) on saksalainen televisio- ja teatterinäyttelijä. Hän näytteli televisiosarjassa *[[Kriminalisti]]*, jossa hän esitti komisario Chrisiä. Lisäksi hän on esiintynyt monissa teatterirooleissa.

## Aiheesta muualla
* 
* Patrick Khatamin kotisivut
Karl-Gustaf Hildebrand

**Karl-Gustaf Hildebrand** (25. huhtikuuta 1911 Tukholma – 30. tammikuuta 2005) oli ruotsalainen kirjailija ja taloushistorian professori Uppsalassa. 

Hän oli Karl Hildebrandin poika. Hän tuli ylioppilaaksi 1929, valmistui filosofian lisensiaatiksi 1937 ja filosofian tohtoriksi 1937. Professorin virkaan hänet nimitettiin 1959. Hän oli kulttuuritoimittaja ja osallistui kulttuurikeskusteluihin ja vuosina 1938–1940 hän oli lehden *Vår lösen* toimittaja. Runoilijana häntä on kuvattu modernistiksi jolla oli radikaali ja syvällinen kristillinen asenne ja hän oli kiinnostunut kristillisestä mystiikasta.

Hildebrand oli konservatiivi, mutta ei osallistunut niin sanottuun Pallotalokokoukseen (*Bollhusmötet*) Uppsalassa 1939, jolloin ylioppilasliitto Heimdal protestoi juutalaisten pakolaisten vastaanottamista vastaan. Herman Lindqvist laski Hildebrandin tähän joukkoon, joten hänen kirjansa *Historien om Sverige* jouduttiin vetämään takaisin. Hildebrand oli päinvastoin sitä mieltä, että pakolaiset olisi otettu vastaan.

Karl-Gustaf Hildebrand kirjoitti ja muokkasi virsiä. Kolme hänen kirjoittamaansa virttä on Ruotsin kirkon virsikirjassa (83, 418, 594:2). Virren 83 hän kirjoitti omiin häihinsä, jotka vietettiin Danderydin kirkossa 1936, ja se on piispa Gustav Aulénin säveltämä. Niiden lisäksi on ns. Verbumin lisäyksessä (*Den svenska psalmboken med tillägg*) kaksi hänen virttään.

## Virret
Hildebrandin kirjoittamat virret Ruotsin kirkon vuoden 1986 virsikirjassa (Den svenska psalmboken med tillägg) sekä Ruotsin kirkon virsikirjassa.

* 83 Som klaraste vattuflöden *Kuin puhdas ja päilyvä virta*
* 418 Hav och stränder din allmakt formar *Sinä muovailet meret, rannat*
* 594ː2 Giv folken fred, giv själen frid *Rauhasi anna kansoille*
* 789 Herre, din son var en timmerman
* 800 Den mörka floden

Hildebrandin muokkaamat virret

* 5 Nu tacka Gud, allt folk (Martin Rinkart) Käy, kansa, laulamaan
*146 Vad ljus över griften (Frans M. Franzén) On aurinko noussut
*316 Nu dagen är till ända (Laurentius Laurentii) Pois sammuu päivän kulta
*327 Lovad vare Herren (Haquin Spegel) Kiitetty nyt olkoon
*373 Behåll oss vid ditt rena ord (Nicolaus Selnecker) Oi, sido meidät sanaasi
*447 Jesus, lär mig alltid tänka  (Haquin Spegel) Tutkimaan, oi Jeesus, auta
*468 Låt oss nu Jesus prisa (Haquin Spegel) Nyt kiitos Jeesuksemme
*488 Ljus av ljus, o morgonstjärna (Martin Opitz) Kristus, valo valkeuden
*498 Ett, Jesus, än påminner jag (Johan Possieth) Vain yhtä pyydän, Jumala
* 514 Det gamla år förgånget är (Jakob Ebert) On vanha vuosi poistunut
* 515 Hur snabbt, o Gud, vår tid förgår (Jesper Swedberg) Oi Herra, aika kiiruhtaa
*700ː1 Evige, allsmäktige Gud (Litania) Iankaikkinen, kaikkivaltias Jumala

## Teokset
* *Nödvärn* (1933)
* *Kristna perspektiv* (1935)
* *Vårdagjämning* (1937)
* *Bibeln i nutida svensk lyrik* (1939)
* *Medan natten varar* (1940)
* *Djupt under ishöljet* (1950)
* *Några dikter* (1968)

## Lähteet
Karl Gustaf Westman

**Karl Gustaf Westman** (18. elokuuta 1876 Göteborg – 24. tammikuuta 1944 Tukholma) oli ruotsalainen historioitsija ja poliitikko.

Westman oli Uppsalan yliopiston historian professorina vuodet 1910–1941. Ruotsin hallituksessa hän oli opetusministeri 1914–1917, ulkoministeri 1936 ja oikeusministeri 1936–1943. Hän oli vuonna 1918 perustetun Maalaisliiton (Bondeförbundet) jäsen. Westmania on kritisoitu myöhemmin siitä, että hän ylläpiti toisen maailmansodan aikana saksalaisystävällistä politiikkaa. 

Hän oli lähettiläs Karl Ivan Westmanin veli.
Hugo Hamilton

**Hugo Erik Gustaf Hamilton** (21. elokuuta 1849 Husaby − 27. tammikuuta 1928 Karbenning) oli ruotsalainen kreivi ja poliitikko. 

Hamilton opiskeli oikeustiedettä Uppsalassa. Opiskeluiden jälkeen hänestä tuli Ruotsin patenttiviraston, *Patentbyrån* ensimmäinen päällikkö. Vuonna 1895 viraston nimeksi muutettiin *Patent- och registreringsverket*. Samaan aikaan hän osallistui kunnalliseen ja poliittiseen elämään Tukholmassa, ensin liberaalina. Häntä jopa kutsuttiin "Punaiseksi kreiviksi" (*Den röde greven*). Hän oli myös toisen ja ensimmäisen kamarin jäsen. Vuosina 1900–1918 hän oli Gävleborgin läänin maaherrana. Kun Karl Staaffista tuli liberaalien johtaja, Hamilton erosi puolueesta. Ajan mukaan hänestä tuli konservatiivi. Arvid Lindmanin hallituksessa hän oli siviiliministeri 1907. Vuosina 1916–1928 hän oli ensimmäisen kamarin puhemies (*talman*). 

Hänen poikaansa Adolf Hamiltonia kutsutaan usein Suomen tykistön perustajiksi. 

## Lähteet
* *Tvåkammarriksdagen 1867-1970*, 1 (Almqvist & Wiksell International 1988)
William Redfield

**William Redfield** (26. tammikuuta 1927 – 17. elokuuta 1976) oli yhdysvaltalainen näyttelijä ja kirjoittaja, joka on näytellyt lukuisissa teatteri-, elokuva-, radio- ja televisiorooleissa. Hänen tunnetuin roolinsa on Hardingin rooli menestyselokuvassa Yksi lensi yli käenpesän. Redfieldillä diagnosoitiin leukemia elokuvan kuvausten aikana. Hän menehtyi sairauteensa alle vuosi elokuvan ilmestymisen jälkeen 49-vuotiaana.

## Aiheesta muualla
*
Karl Hildebrand

**Karl Emil Hildebrand** (24. syyskuuta 1870 Tukholma - 23. kesäkuuta 1952), oli ruotsalainen historioitsija, poliitikko, kirjailija ja kauppamies. 

Hän oli Hans Hildebrandin poika. Hänestä tuli filosofian tohtori Uppsalassa 1898, mutta aloitti tämän jälkeen lehtimiesuransa *[[Stockholms Dagbladet]]issa*. Hän myös toimi oikeistopoliitikkona toisessa ja ensimmäisessä kamarissa. Poliittisen uran jälkeen hän keskittyi liike-elämään. Hildebrand on myös kirjoittanut paljon kirjoja historiallisista ja poliittisista aiheista. 

## Lähteet
* *Svensk Uppslagsbok* 12. Malmö 1932
Hans Hildebrand

**Hans Olof Hildebrand Hildebrand** (5. huhtikuuta 1842 Tukholma – 2. helmikuuta 1913) oli ruotsalainen historioitsija ja arkeologi. 

Hänestä tuli filosofian tohtori Uppsalassa 1866, ja tämän jälkeen hän teki pitkän uran Ruotsin instituutioissa. Oscar Monteliuksen sivulla hän laati uudenaikaisen arkeologisen tutkimusputken Ruotsiin. Hän kritisoi kirjallisten lähteiden käyttöä muinaistutkimuksessa ja oli sitä mieltä, että vain esinelöydöillä pystyttiin todistamaan muinaisia asioita. Hän tuli Ruotsin riksantikvarieksi isänsä Bror Emil Hildebrandin jälkeen 1879.

## Teokset
**Svenska folket under hednatiden* (1866) 
**Lifvet på Island under sagotiden* (1867)
**Afrika i våra dagar* (1868)
**Statens historiska Museum och K. Myntkabinettet* (1873)
**Den vetenskapliga fornforskningen* (1873)
**Lärobok i gamla historien* (1873)
**De förhistoriska folken i Europa* (1873-1875)
**Folkens tro om sina döda* (1874)
**Den kyrkliga konsten under Sveriges medeltid* (1875)
**Sveriges medeltid, senare skedet, 1350--1521* (1876-1877)
**Fynden i Troas och Homerus Troja* (1878)
**Från äldre tider* (1882)
**The industrial arts of Scandinavia in the pagan time* (1883)
**Heraldiska studier* (1883)
**Visby och dess minnesmärken* (1892-1893)
**Skara domkyrka* (1894)

## Lähteet
* *Svensk Uppslagsbok* 12. Malmö 1932
Victoria Stilwell

**Victoria Stilwell** on tunnettu brittiläinen koirienkouluttaja ja yleisimmin tunnettu televisio-ohjelmasta *Isännän ja koiran käytöskoulu* sekä koirakirjoistaan. Hän on voittanut vuoden 2009 parhaan koirankouluttajan palkinnon. Stilwell on myös koirankouluttajien yhdistyksen jäsen ().

## Ura
Victoria Stilwell aloitti koirienkouluttajauransa vuonna 1990. Hänellä on oma yritys, johon hän on palkannut koirienkouluttajia mm. Yhdysvaltoihin, Italiaan, Kreikkaan ja Englantiin. Hän on aktiivinen koirienkouluttaja esimerkiksi hänen omassa ohjelmassaan *Isännän ja koiran käytöskoulu*. Hän auttaa erilaisia lemmikkiyhdistyksiä.

## Lähteet

## Aiheesta muualla
*Victoria Stilwellin kotisivusto
*Isännän ja koiran käytöskoulu Nelosen nettisivustolla
Evil Woman

**Evil Woman** on alun perin Crow-yhtyeen säveltämä ja levyttämä Yhdysvaltain top 20-kappale vuodelta 1969. Se tunnetaan kuitenkin nykyään paremmin Black Sabbathin seuraavana vuonna julkaisemasta cover-versiosta. ”Evil Woman” julkaistiin yhtyeen ensimmäisenä singlenä 9. tammikuuta 1970. Siitä huolimatta kappaletta ei ollut albumin Yhdysvaltain-versiossa, vaan se oli korvattu kappaleella ”Wicked World”.

Black Sabbath levytti kappaleen 10. marraskuuta 1969 Trident-studioilla. Tuohon aikaan Britanniassa oli tapana levyttää cover amerikkalaisesta listahitistä ennen kuin se ehtisi tulla Euroopassa tunnetuksi alkuperäisesityksenä. Lisäksi Black Sabbathin managerin Jim Simpsonin mielestä yhtye tarvitsi singlen saadakseen julkisuutta. Kappaleen julkaisi ensin Philips-yhtiöön kuulunut Fontana-levymerkki ja sittemmin Sabbathin varsinaiseksi levy-yhtiöksi tullut, myös Philipsin talliin kuulunut Vertigo Records.

Black Sabbathin versio ei saavuttanut mainittavaa menestystä; se soitettiin kerran BBC Radio 1 -kanavalla – kuuden aikaan aamulla. Solisti Ozzy Osbourne oli kuitenkin ylpeä päästessään radioon. Yhtyeelle oli lisäksi maksettu singlestä 105 punnan ennakkomaksu – summa, jollaista köyhistä oloista lähtöisin oleva Osbourne ei ollut koskaan omistanut.

## Kappaleet
**A-puoli**
#
**B-puoli**
#

## Lähteet
*Black Sabbath – Evil Woman (Don't Play Your Games with Me) (Song)

### Viitteet
I Wanna Be Your Dog

**I Wanna Be Your Dog** on protopunk-yhtye The Stoogesin kappale vuodelta 1969. Se julkaistiin yhtyeen esikoisalbumilla. Vaikka kappale ei julkaisuaikanaan saavuttanut juurikaan huomiota, siitä on myöhemmin tullut klassikko ja siihen viitataan usein populaarikulttuurissa. Kappaletta pidetään yleisesti merkittävänä punk-klassikkona. 

Vuonna 2004 ”I Wanna Be Your Dog” sijoittui ''Rolling Stone'' -lehden ”500 kaikkien aikojen parasta kappaletta” -listalla sijalle 438. Pitchfork Media sijoitti sen sijalle 16 listallaan ”1960-luvun 200 parasta kappaletta”.. Kappale on NME - musiikkilehden listalla ”50 kaikkien aikojen parasta riffiä” sijalla 37 . Se on Dig!-lehden ”20 riffiä, jotka muuttivat rockmusiikin kulun”listalla, ja *WatchMojon* mukaan se kuuluu ”kymmenen kaikkien aikojen parhaan punkrock-kitarariffin” joukkoon.

Kappaletta on yleisesti pidetty sadomasokistisena rakkauslauluna, ja se on soinut useissa S&M-seksiä käsittelevissä TV-sarjojen ja elokuvien kohtauksissa. Näyttelijä Gary Oldman laulaa kappaleen Alex Coxin ohjaamassa elokuvassa ''Sid & Nancy''. 

Kappaletta on myös versioitu monesti: esimerkiksi Joan Jett, Red Hot Chili Peppers, Slayer, Sonic Youth, Boy George ja Swans ovat levyttäneet kappaleesta omat versionsa. 

Monet artistit ovat pysyneet uskollisena The Stoogesin raivoisalle punk-versiolle, mutta kappaleesta on tehty myös poikkeavia tulkintoja. Yhdysvaltalainen kantrimusiikkia esittävä yhtye Uncle Tupelo on tehnyt ”I Wanna Be Your Dog” -kappaleesta akustisen bluegrass-version *Still Feel Gone* -albumilleen vuonna 1991.  Ranskalainen laulaja Émilie Simon on puolestaan tehnyt kappaleesta elektronisen pop-version, joka löytyy hänen debyyttialbumiltaan *Émilie Simon* (2003). Yhdysvaltalainen John Velghe on tehnyt kappaleesta herkän akustisen ballaadin vuonna 2010. Hän kommentoi tuolloin: ”Jotkut loukkaantuvat, jotkut suuttuvat, mutta rehellisesti sanottuna mielestäni tämä on yksi musiikin historian kauneimmista kappaleista.”  

Espanjalainen Parálisis Permanente -yhtye käänsi kappaleen espanjaksi vuonna 1982 nimellä ”Quiero ser tu Perro”.

## Suomalaisia versioita
Suomalainen runoilija Markku Into on kääntänyt kappaleen suomeksi nimellä ”Mä haluun olla sun koira”, ja hän esitti sitä yhdessä Turun Romantiikka -yhtyeen kanssa. Käännösversio julkaistiin myös Turun Romantiikka -yhtyeen singlellä ”Tervetuloa katsomaan köyhien jännittävää elämää”*.*  Myös suomalainen Smack-yhtye on levyttänyt kappaleesta oman versionsa. Se löytyy yhtyeen ''Smack On You'' -albumin uusintapainoksesta.

## Lähteet:
Anders Burström

**Anders Burström** (s. 28. tammikuuta 1976 Luulaja, Ruotsi) on ruotsalainen entinen jääkiekkoilija, pelipaikaltaan keskushyökkääjä. Työmyyrän vahvuudet olivat asenteessa ja työmoraalissa. Burström pelasi yhteensä 764 Elitserienin runkosarjaottelua Luleå HF:ssä (joukkueen kapteeni vuodet 2007–2011) ja Södertälje SK:ssa tehoin 89+162=251. Jäähyminuutteja kertyi 570. Hän pelasi myös yhden kauden SM-liigassa. 

## Ura
### Seuraura
Burström oli Luleå HF:n kasvatti ja edusti joukkuetta 16 kautena Elitserienissä lähes koko uransa. Hän teki Elitserien-debyyttinsä kaudella 1993–1994, jolloin Burström pelasi 15 ottelua tehden yhden syöttöpisteen. Hän voitti keväällä 1996 Ruotsinmestaruuden ja keväällä 1997 tuli Elitserien-hopeaa. Burström teki läpimurtonsa kaudella 1999–2000, jolloin hän teki 50 ottelussa tehot 16+20=36, jotka ovat Burströmin yhden kauden maali- ja piste-ennätys. Hän oli Luulajan sisäisen pistepörssin kolmas. Burström teki piste-ennätyksensä uudelleen kaudella 2001–2002, jolloin hän teki tehot 13+23=36. Hän oli tuolloin Luulajan toiseksi paras pistemies Stefan Nilssonin jälkeen. Burström pelasi Luulajassa kymmenen kautta ennen ensimmäistä seuranvaihdostaan. 

Kaudeksi 2003–2004 Burström siirtyi pelaamaan kaksivuotisella sopimuksella SM-liigaa Hämeenlinnan Pallokerhoon. Hän onnistui pelaamaan hyvin puolustussuuntaan, mutta Burström teki siellä 43 ottelussa vain tehot 3+7=10. Hän putosi kauden aikana joukkueen nelossentteriksi asti. Burström siirtyi tammikuussa 2004 loppukaudeksi Jokereihin paikkaamaan loukkaantumisia. Hän pelasi siellä 14 runkosarjaottelua, mutta jäi niissä ilman tehopisteitä. Kahdeksassa playoff-ottelussa syntyi kaksi maalia. 

Huhtikuussa 2004 Burström teki kaksivuotisen sopimuksen Södertälje SK:n kanssa ja palasi kotimaahansa kaudeksi 2004–2005. Kaudella 2005–2006 hän toimi joukkueen varakapteenina. Södertälje putosi keväällä 2006 HockeyAllsvenskaniin, mutta Burström palasi kaudeksi 2006–2007 jatkamaan Elitserien-uraansa Luulajaan. Hän on siitä asti edustanut joukkuetta ja kaudesta 2007–2008 Burström toimi Luleå HF:n kapteenina. Huhtikuussa 2009 hän teki kevääseen 2011 ulottuvan jatkosopimuksen.

Kausi 2010–2011 jäi Burströmin pelaajauran viimeiseksi ja lopetti sen keväällä 2011.

### Maajoukkueura

Burström voitti alle 20-vuotiaiden MM-hopeaa 1996 ja -pronssia 1995. Hän voitti myös alle 18-vuotiaiden EM-kultaa vuonna 1994.

Ruotsin A-maajoukkueesta Burströmillä on kokemusta yhteensä 21 ottelun verran Euro Hockey Tour -tasolta. Hän on tehnyt niissä kaksi maalia.

## Tilastot

## Lähteet
*
*
*

### Viitteet
Ejendals Suomi

**Ejendals Suomi Oy** on ruotsalaiseen Ejendals-konserniin kuuluva suomalaisyritys, joka valmistaa *Jalas*-merkkisiä työ- ja turvajalkineita.

Tuotannosta 60 prosenttia menee vientiin. Suurimpia markkina-alueita ovat Pohjolan, Keski-Euroopan ja Baltian maat sekä Venäjä. Ejendals Suomen tehdas sijaitsee Jalasjärven Jokipiissä ja työllistää yli 200 henkilöä.

## Historiaa
Yrityksen historia juontaa juurensa Juho Viljanmaan vuonna 1916 Oskari ja Sofia Vuoristolta ostamaan nahkurinverstaaseen. Juho-isän kuoltua 1921 verstas siirtyi hänen kolmelle pojalleen, Viljolle, Hannekselle ja Urholle. He tekivät enimmäkseen rahti- eli tilaustyötä, mutta pian alettiin valmistaa myös omia lapikkaita, pieksuja ja hevosvaljaita, joita käytiin myymässä Kristiinan ja Kaskisten markkinoilla. Vuonna 1928 perustettiin verstaan yhteyteen myös oma myymälä.

Vuonna 1933 vanhemmat veljekset myivät osuutensa nuorimmalle Urholle ja perustivat kumpikin omat verstaansa. Urho Viljanmaa alkoi laajentaa ja koneistaa nahkaverstasta, ja tuotevalikoimaan otettiin mukaan sandaalit ja erilaiset kintaat. 1930-luvun lopulla verstas työllisti nahkurien lisäksi kolmisenkymmentä suutaria eli kengäntekijää. Sotavuosina verstaassa tehtiin lapikkaita sotilaille ja korvikemateriaaleista jalkineita siviiliväestölle.

Urho Viljanmaa kuoli 1954, mutta hänen leskensä Salli Viljanmaa jatkoi osakeyhtiöksi vuonna 1956 muutetun Urho Viljanmaa Oy:n hallituksessa vuoteen 1982 saakka. Sotien jälkeen yritys alkoi valmistaa erilaisia työjalkineita sekä juoksu- ja hiihtokenkiä. 

1970-luvulla Jalas-urheilujalkineiden valikoimaa laajennettiin. 1980-luvun puolivälissä kenkätehdas Aaltosen urheilu- ja suojajalkinevalmistus siirtyi Jalaksen omistukseen.

### Perheyhtiöstä osaksi ruotsalaiskonsernia

Vuonna 1949 perustettu ruotsalainen perheyhtiö Ejendals AB on Pohjoismaiden suurin työ- ja turvajalkineiden sekä -käsineiden toimittaja ja Jalaksen yhteistyökumppani vuodesta 1984. 

Vuonna 2008 Jalas siirtyi osaksi Ejendals-konsernia.

Syyskuussa 2010 Ejendals AB lunasti Klaus ja Kyösti Viljanmaalta näiden vähemmistöosuudet Urho Viljanmaa Oy:ssä saaden haltuunsa koko yhtiön osakekannan. Viljanmaat jatkoivat yrityksen hallituksessa. Klaus Viljanmaa oli yrityksen toimitusjohtaja 2000–2009 ja tammikuun 2009 alusta syyskuuhun 2010 hallituksen puheenjohtaja.

Ejendals-konsernin yhteenlaskettu liikevaihto vuonna 2009 oli noin 100 miljoonaa euroa ja henkilöstömäärä runsaat 300.

## Mallistoja

Ejendals Suomi on tehnyt viime vuosina ns. julkkismallistot muun muassa Sara La Fountainin (Gram á la Sara) ja Marcus Grönholmin (MGR Collection) kanssa. Jalaksen Green Line -turvakenkämallistolla on puolestaan EU:n ympäristömerkki (Ecolabel).

Yrityksen asiakkaisiin kuuluvat muun muassa Ruotsin poliisi ja Suomen puolustusvoimat.

## Lähteet

## Aiheesta muualla

* Ejendals
* Käkelä, Matti: *Puunauloista valurobottiin : Urho Viljanmaa Oy 1916–1996*. Urho Viljanmaa Oy, 1996.
* Järventie, Teemu: *Jalantaitoja yli 90 vuotta : Jalaksen Viljanmaiden tarina.* Parkano: KIV-Invest, 2012. .
FK Anži Mahatškala

**FK Anži Mahatškala** () on vuonna 1991 perustettu venäläinen jalkapalloseura Mahatškalasta, Dagestanin pääkaupungista. Seura pelaa Venäjän valioliigassa.

## Historia

Anži Mahatškala perustettiin 1991 ja seuraavana vuonna se aloitti Venäjän 2. divisioonassa. Anži nousi Venäjän 1. divisioonaan 1996 ja voitti sen 1999. Ensimmäinen kausi Venäjän pääsarjassa päättyi neljänteen sijaan ja seura pääsi mukaan UEFA Cupiin. UEFA Cupissa Anži sai vastaansa skotlantilaisen Rangersin, joka ei suostunut matkustamaan ensimmäiseen osaotteluun Dagestanin ja viereisen Tšetšenian turvallisuustilanteen vuoksi. Rangers vei asian urheilun vetoomustuomioistuimeen ja lopulta ottelupari päätettiin ratkaista yhdellä puolueettomalla kentällä pelatulla ottelulla. Rangers voitti Varsovassa pelatun pelin 1–0.

Anži Mahatškala putosi 1. divisioonaan kauden 2002 päätteeksi. Pääsarjatasolle Anži palasi kaudeksi 2010 voitettuaan edellisellä kaudella 1. divisioonan. Anži Mahatškala osti kesällä 2011 Samuel Eto'on Internazionalesta ja Juri Žirkovin Chelseasta.

## Lähteet

## Aiheesta muualla

* Seuran viralliset sivut 
* Seura UEFA:n sivuilla
Wasa Express

**Wasa Express** voi tarkoittaa seuraavia asioita:

**Laivoja:**
*M/S ''Al Anoud'', toimi *Wasa Express* -nimellä vuosina 1964–1975.
*M/S ''Ionian Spirit'', toimi *Wasa Express* -nimellä vuosina 1976–1983 ja 1984–1988.
*M/S ''Viking 1'', toimi *Wasa Express* -nimellä vuosina 1983–1984.
*M/S ''Wasa Express'', toiminut *Wasa Express* -nimellä vuonna 1997 sekä vuodesta 2012 lähtien.
**Muuta:**
*Wasa Express, ruotsalainen jazzrock-yhtye
Veit Stoss

**Veit Stoss** (1447 Horb am Neckar, Saksa – 1533 Nürnberg) oli saksalainen myöhäisgoottisen kauden kuvanveistäjä. Hänen pääasiallinen materiaalinsa oli puu. Stoss oli myös maalari ja kuparipiirtäjä.

## Elämä
Vuonna 1477 Stoss kutsuttiin Krakovaan, jossa hän valmisti noin 12 vuoden aikana Neitsyt Marian elämää kuvaavan alttarikaapin Pyhän Marian kirkkoon. Lisäksi hän teki lukuisia tilaustöitä Puolan hoville. 

Palattuaan Nürnbergiin Stoss syyllistyi vuonna 1503 asiakirjan väärentämiseen. Hän oli joutunut petoksen uhriksi ja yritti omavaltaisesti korjata tappionsa. Rangaistuksena kaupungin neuvosto kielsi taiteilijaa poistumaan kaupungista ja hänen kasvoihinsa painettiin polttomerkit. Rangaistusta seurasi uusia oikeudenkäyntejä ja vankeusrangaistuksia, koska varakas vastapuoli lahjoi tuomareita. Stoss menetti myös kaiken omaisuutensa. Vuonna 1506 keisari armahti Stossin julkisella armahduskirjeellä, mikä palautti hänen porvarillisen kunniansa, mutta vuosikausia hän sai edelleen kokea epäluuloa.

Bambergin alttari jäi Stossin viimeiseksi työksi. Se kuuluu hänen suurimpiin saavutuksiinsa. Alttaria ei kuitenkaan pystytetty alun perin sovittuun paikkaan, eikä Stoss saanut viimeistellä työtään. Kaupungin neuvosto riitautui jälleen taiteilijan kanssa ja tilaus peruutettiin. Pettynyt ja yksinäinen, lähes sokea Stoss kuoli vuonna 1533.

## Myöhemmät huomionosoitukset
;Postimerkit

Kuva:1989-weihnachten-60.JPG|
File:1989-weihnachten-100.JPG
File:1989-berlin-weihnachten-40.JPG
File:1989-berlin-weihnachten-60.JPG


## Teoksia

Kuva:20061006-03-032-Altar-12.JPG|Yksityiskohta Krakovan Pyhän Marian kirkon alttarikaapista
File:20061006-03-024-Altar-02a.JPG
File:BambergDom-VeitStossAltar.JPG|Bambergin alttari
Kuva:Wolframs-Eschenbach Liebfrauenmünster Rosenkranzaltar Mitte.jpg
File:Bamberger Dom-Veit Stoss Detail 1.jpg
File:Epitafium Kalimacha01.jpg
File:Crucifix by Veit Stoss.jpg
File:Nürnberg St Jakob Anna selbdritt.jpg


## Lähteet
*Georg Popp (toim.): *Hengen jättiläiset – Taiteilijoita, löytöretkeilijöitä, keksijöitä, tiedemiehiä*. Kolumbus-kirjasto 2. WSOY, 1960.

### Viitteet
Pyöräily kesäolympialaisissa 2000

**[[Kesäolympialaiset 2000|Vuoden 2000 kesäolympialaisten]] [[pyöräily]]** järjestettiin 16.–27. syyskuuta 2000 Sydneyssä, Australiassa. Tämä oli 24. kerta kun laji oli mukana olympialaisten ohjelmassa. Mukana oli 462 osanottajaa 55 eri maasta. Tapahtumia oli 18.

## Mitalistit
### Miehet
#### Ratapyöräily

#### Maantiepyöräily

Aika-ajossa kolmanneksi sijoittui alun perin Lance Armstrong, mutta KOK hylkäsi hänen suorituksensa vuonna 2013 dopingin käytön takia. KOK ei lopulta jakanut pronssimitalia lainkaan. Aika-ajossa neljänneksi sijoittui alun perin Abraham Olano.

#### Maastopyöräily

### Naiset
#### Ratapyöräily

#### Maantiepyöräily

#### Maastopyöräily

## Mitalitaulukko

## Lähteet
*Cycling at the 2000 Sydney Summer Games  

### Viitteet
Avec-Shoe

**Oy Avec-Shoe Ltd** oli suomalainen jalkineiden valmistaja, jonka aputoiminimenä ja yhtenä tuotemerkkinä oli Lassila & Tikanojalta 1990-luvulla ostettu Topman.

## Historia
Karjalasta evakkoon joutuneet suutarit Eemil Volotinen ja Emil Ratinen perustivat 1940-luvulla Parkanon Jalkineen.

Vuonna 1989 Urho Viljanmaa Oy:n toimitusjohtaja Olavi Viljanmaa osti Parkanon Jalkineen konkurssipesän ja perusti sen tiloihin Oy Avec-Shoe Ltd:n (Jalastrading Oy 24.4.1990 saakka). Aluksi Avec-Shoe valmisti perinteisiä miesten ja naisten mokkasiineja. Kesäkuussa 1991 tuotanto laajeni Topman-miestenjalkineilla, joiden valmistusoikeus ja tuotemerkki hankittiin Lassila & Tikanojalta.

Syyskuussa 2006 Avec-Shoe Oy:n osakekanta siirtyi yrityksen toimitusjohtajan Vesa Suokon omistukseen.

Toukokuussa 2019 Avec-Shoe hakeutui konkurssiin.

## Mallistot
*Topman, miesten kengät
*Avec, naisten kengät
*Ajavat, mokkasiinit
*Talvikas, saappaat
*Lapikas, lapikkaat 

## Lähteet

## Aiheesta muualla
*Yrityksen nettisivut
Anja, tule kotiin

**Anja, tule kotiin** on Toivo Särkän ohjaama suomalainen melodramaattinen elokuva vuodelta 1944. Ruotsalaiseen näytelmään perustuva elokuva sijoittuu työläismiljööseen.

Elokuva perustuu Hampe Faustmanin ohjaamaan ruotsalaiseen elokuvaan *[[Sonja (elokuva)|Sonja]]* (1943), joka pohjautuu Herbert Greveniuksen näytelmään *Sonja* (kantaesitys 1927, julkaistu 1937).

## Juoni

Elokuvan päähenkilöt ovat työläisiä, Anja ja Mauri, joiden menneisyys tunkee nykyisyyteen. Anjalla on menneisyys Viipurissa, jossa hän ollut katutyttö ja nyt hänen elämäänsä uudestaan ilmestynyt Nikke sutenöörinä. Nikke ottaa kohteekseen nyt Maurin sisaren. Juoneen sisältyy kiristystä, väärennystä ja paljastuksia.

## Näyttelijät

## Tuotanto

Särkkä teki käsikirjoituksen melko suoraan näytelmän elokuvasovituksen käsikirjoituksesta. Roolinimet muutettiin suomalaisiksi, vain tarinan toinen konna on molemmissa Otto Samuelsson.

Anjan (Sonjan) viettelykohtauksesta sohvalla edellytettiin sekä Ruotsissa että Suomessa poistettavaksi pätkä, mutta Ruotsissa sitä ei tiettävästi poistettu.

Sota-aikana oli pulaa raakafilmistä, niinpä elokuvaa esitettiin vain kuutena kopiona. Katsojamäärät jäivät keskitasoa pienemmiksi.

## Arviot

Aikalaisarvioissa nähtiin ruotsalaiseen elokuvaan perustuva elokuva vierasta leimaa kantavana tuontitavarana, ja arviot olivat sen mukaisessti pääasiassa kielteisiä. Esimerkiksi Paula Talaskivi (*[[Helsingin Sanomat]]*) osoitti tuotantotyypin elokuvan heikkouksia: ”...miljöökuvauksen heikkous, laimeus tai köyhyys ja sen mukana oikean atmosfäärin puute". Myönteistä löysi kuitenkin *Kauppalehden* kriitikko: ”...se soluu tasaisesti liialliseen pateettisuuteen paisumatta ja vaipumatta liian mielenkiinnottomaksi”, ja jatkaa: ”Hyvä esimerkki onnistuneesta ohjauksesta on syntymäpäivätilaisuus, joka eleineen ja taustoineen oli Anjan parhaita episodeja.”

Myöhemmin televisioesityksen yhteydessä Arto Pajukallio luonnehti elokuvaa alleviivaavaksi moraliteetiksi. Kriitikon mukaan elokuvan teon aikaan oli kysyntää ”sekä moraalia kohottaville ongelmakuvauksille että anteeksiantoa opettaville draamoille”.

## Lähteet
Ezequiel Calvente

**Ezequiel Calvente Criado**, yleensä vain **Ezequiel** (s. 12. tammikuuta 1991 Melilla, Espanja) on espanjalainen jalkapalloilija. Hän edustaa espanjalaista Recreativoa ja on pelipaikaltaan vasen laitalinkki.

## Seurajoukkueura

Käytyään läpi Real Betisin junioriakatemian Ezequiel teki ensiesiintymisensä edustusjoukkueessa 29. elokuuta 2010 Segunda Divisiónin ottelussa Granadaa vastaan. Kolme päivää myöhemmin pelatussa Copa del Reyn ottelussa Salamancaa vastaan hän oli joukkueen avauskokoonpanossa. Hän teki samalla myös ensimmäisen ammattilaissopimuksensa, joka ulottuu kesään 2014 asti.

27. tammikuuta 2012 Ezequiel siirtyi loppukauden kestävällä lainasopimuksella Sabadelliin.

## Maajoukkueura

Ezequiel valittiin Espanjan alle 19-vuotiaiden maajoukkueeseen vuoden 2010 Euroopan-mestaruuskilpailuihin. Hän pelasi lohkovaiheen ensimmäisessä Portugalia ja viimeisessä ottelussa Italiaa vastaan, joista jälkimmäisessä hän onnistui myös maalinteossa rangaistuspotkulta. Hänen upea viimeistelynsä sai useita kehuja eri tahoilta, joista innokkaimmat ylistivät sitä "kaikkien aikojen rangaistuspotkuksi". Myöhemmin haastatteluissa hän totesi yrittäneensä laukausta ensimmäistä kertaa ja saaneen inspiraationsa ranskalaispelaaja Thierry Henrylta. Espanja sijoittui turnauksessa lopulta toiseksi, hävittyään loppuottelussa isäntämaa Ranskalle.

## Lähteet

## Aiheesta muualla

* Ezequielin esittely Futbolme-sivustolla